Mărturia fiicei criminalului din Onești: "Am sunat la Poliţie la Bacău şi la Bucureşti, să aplanez situaţia. Mi-au închis telefonul!".
Fiica criminalului din Oneşti spune că atunci când a încercat să contacteze poliţia din Bacău şi din Bucureşti i s-a închis telefonul. Fiica lui Gheorghe Moroșan: Nu pot decât să las capul plecat, cuvintele sunt de prisos.
Una dintre fiicele lui Gheorghe Moroşan, bărbatul din Oneşti care a sechestrat şi ucis doi muncitori, a spus, la Antena 3, că a încercat să contacteze autorităţile, însă i s-a închis telefonul în nas. "Situaţia este foarte grea. Nu pot decât să las capul plecat, cuvintele sunt de prisos, oricât am încercat să aplanez această situaţie. Am sunat la Bacău, am sunat la Bucureşti. Am spus despre ce e vorba, am spus cine sunt şi mi s-a închis telefonul. Am sunat la sediile de poliţie. Aşa am avut în cap. Am sunat chiar şi la presă. «Nu avem maşină să ne deplasam în teren»" mi-au spus de la Bacău", a declarat fiica criminalului din Oneşti.Totodată, femeia susține că a vorbit cu tatăl ei la telefon, care i-a spus că îşi doreşte să-i aducă acea hârtie."Ce putere aveam eu, ca lumea să înţeleagă situaţia, să aducă acea hârtie, să salvăm acele vieţi? Dom’le aduc un avocat, un notar. Arătăm hârtia. Dacă nu există, se putea inventa. Dom’le, vă aducem nişte bani. Bani falşi! Chiar nu există în Poliţia Română?", s-a întrebat fiica lui Gheorghe Moroşan. Înarmat cu un cuţit, bărbatul în vârstă de 68 de ani i-a sechestrat, i-a legat şi i-a ţinut închişi pe balconul apartamentului. Ulterior, individul a sunat la Poliţie şi a anunţat că i-a luat ostatici pe cei doi electricieni şi îi va ucide dacă nu primeşte 30.000 de euro şi apartamentul înapoi.După ore întegi de negocieri, cele două victime au fost ucise.